Държавен вестник, бр. 35, 2019 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  35
(2) Потокът на активна и реактивна енергия 
се измерва и регистрира в двете посоки за 
обекти, отговарящи на условията по чл. 3, ал. 1.
(3) Потокът на активна и реактивна енергия 
се измерва и регистрира за обекти на ползва­
тели на мрежата, отговарящи на условията по 
чл. 3, ал. 2 и 3.
Чл. 24. (1) Измервателната система трябва 
да постига изискванията за обща точност, 
посочени в приложението към тези правила.
(2) При необходимост данните от измерва­
телните системи могат да бъдат компенсирани 
за грешките на измервателните трансформа­
тори и съответните връзки към средството за 
измерване.
(3) Стойностите на компенсацията се запис­
ват от оператора на електропреносната мрежа, 
съответно оператора на електроразпредели­
телната мрежа, и трябва да бъдат доказани за 
обосноваване на компенсационните критерии. 
Всички параметри се запаметяват в досието 
на измервателната система.
Чл. 25. (1) Операторът на съответната мре­
жа определя необходимостта от оборудване на 
средството за търговско измерване с вграден 
часовник с вход за синхронизация със стан­
дартен часовник. Времето на средството за 
търговско измерване се задава според българ­
ското стандартно време. Времето на средствата 
за измерване за измерване на междусистемен 
обмен се задава по централно европейско време.
(2) При определяне на часови тарифни 
структури началните и крайните часове са:
1. за небитови клиенти върховата зона е:
а) за периода 1.11 – 31.03 от 8,00 ч. до 11,00 ч. 
и от 18,00 ч. до 21,00 ч.;
б) за периода 1.04 – 31.10 от 8,00 ч. до 12,00 ч. 
и от 20,00 ч. до 22,00 ч.;
2. за всички клиенти нощната зона е:
а) за периода 1.11 – 31.03 от 22,00 ч. до 6,00 ч.;
б) за периода 1.04 – 31.10 от 23,00 ч. до 7,00 ч.
Чл. 26. (1) Операторът на съответната 
мрежа определя необходимостта статичното 
средство за търговско измерване да разполага 
с енергонезависима памет за запаметяване на 
данни за всяко измерено количество.
(2) Енергонезависимата памет трябва да 
позволява запаметяването на минимум 4 из­
мерени стойности на данни през интервал от 
15 минути за период 62 дни.
Чл. 27. (1) Измервателната система, включ­
ваща статично средство за търговско измерване 
съгласно чл. 23, трябва да е оборудвана със 
средства за защита на енергозависимите данни, 
запаметени в паметта.
(2) Данните се съхраняват в енергонезависи­
ма памет. След загуба на захранване данните, 
записани в паметта, се пазят за най-малко 
62 дни от натрупаното оперативно време без 
включено външно захранване. Всяка операция 
„четене“ не трябва да изтрива или да променя 
запаметените измерени данни.
Чл. 28. (1) Измервателната система, включ­
ваща статично средство за търговско измер­
ване, трябва да е оборудвана с интерфейсни 
устройства за вътрешна или външна комуни­
кация. Това изискване може да не се прилага 
при измервателни системи, измерващи елек­
трическата енергия на обекти, присъединени 
към мрежи ниско напрежение с предоставена 
мощност до 100 kW.
(2) Собствениците на измервателните сис­
теми отчитат на място или дистанционно 
данните от статичните средства за търговско 
измерване най-малко веднъж в месеца. Не­
зависимият преносен оператор има право на 
достъп за периодично отчитане на статичните 
средства за измерване по междусистемните 
електропроводи.
Чл. 29. (1) Отчитането на данни от средство­
то за търговско измерване, както и частично 
или пълно параметриране на средството за 
търговско измерване трябва да бъде възможно 
единствено чрез достъп при подходящо ниво 
на сигурност.
(2) Техническата спецификация на формата 
за предаване на данни, протоколите за кому­
никация, средствата за проверка за грешки и 
нивото на сигурност се определят от собстве­
ника на средствата за измерване.
(3) Статичните средства за търговско и 
контролно измерване трябва да са параметри­
зирани според възможностите на типа средство 
за търговско и контролно измерване, така че 
да регистрират всички събития, които са свър­
зани с неправилно или неточно измерване на 
електрическа енергия. Това параметризиране 
трябва да осигурява съхраняване на събитията 
за възможния най-голям период от време или 
брой събития. По време на използването на 
средство за търговско или контролно измерва­
не дневниците на тези събития се изтриват от 
собственика на средствата за измерване след 
уведомяване на съответния търговски участник.
Чл. 30. (1) Вторичните вериги на измерва­
телната система за обекти, присъединени към 
електропреносната мрежа, се изпълняват при 
следните условия:
1. с екраниран кабел за търговската измер­
вателна система;
2. при измерване на нива високо и средно 
напрежение вторичните напреженови и токови 
вериги се изпълняват чрез:
а) самостоятелна двойка кабел за всяка фаза 
от измервателен трансформатор до команден 
шкаф/клеморед;
б) четирижилен кабел от команден шкаф/
клеморед до клеморед в електромерен шкаф/
табло;
3. сеченията на кабелите се определят от:
а) изискванията за минимално допустими 
сечения в наредбата по чл. 83, ал. 1, т. 1 от 
Закона за енергетиката;
б) сечението на кабелите за токова верига 
трябва да бъде съобразено с мощността на 
вторичната измервателна намотка на токовия 
трансформатор и с мощността на товара, при­
съединен към тази намотка;